കാര്യവട്ടം ഗ്രീൻഫീൽഡ് സ്റ്റേഡിയത്തിൽ ഇന്ത്യൻ ക്രിക്കറ്റ് ടീം രാജ്യാന്തര ടി20 മൽസരം കളിക്കും . ന്യൂസിലാൻഡോ ഓസ്ട്രേലിയയോ ആകും ഇന്ത്യയ്ക്കെതിരെ തിരുവനന്തപുരത്ത് കളിക്കുക . ഓസ്ട്രേലിയ സെപ്റ്റംബർ - ഒക്ടോബർ മാസങ്ങളിലും ന്യൂസിലാൻഡ് ഒക്ടോബർ അവസാനവും ഇന്ത്യയിൽ പര്യടനം നടത്തുന്നുണ്ട് . ഇതിൽ ഏതെങ്കിലും ഒരു ടീമിനെതിരായ ടി20 മൽസരമാണ് ഇന്ത്യയിൽ കളിക്കുക . നേരത്തെ കാര്യവട്ടം ഗ്രീൻഫീൽഡ് സ്റ്റേഡിയത്തിന് ടെസ്റ്റ് പദവി ലഭിച്ചിരുന്നു . ടെസ്റ്റ് മൽസരം നടത്തുന്നതിന് മുന്നോടിയായാണ് ട്വന്റി20 മൽസരം തിരുവനന്തപുരത്തിന് അനുവദിക്കാൻ ബിസിസിഐ ടൂർ ആൻഡ് ഫിക്സചർ കമ്മിറ്റി തീരുമാനിച്ചിരിക്കുന്നത് . ഈ വർഷം സെപ്റ്റംബർ മുതൽ ഡിസംബർ വരെ ടീം ഇന്ത്യ 23 രാജ്യാന്തരക്രിക്കറ്റ് മൽസരങ്ങൾ ഇന്ത്യയിൽ കളിക്കും . ഇതിൽ മൂന്നു ടെസ്റ്റും 11 ഏകദിനങ്ങളും ഒമ്പത് ടി20 മൽസരങ്ങളുമുണ്ട് . ഇതിൽ ഒരു ടി20 മൽസരമാണ് കാര്യവട്ടം ഗ്രീൻഫീൽഡ് സ്റ്റേഡിയത്തിൽ നടത്തുക . കാര്യവട്ടം സ്റ്റേഡിയത്തിന് പുറമെ ആസാമിലെ ബർസാപാരാ സ്റ്റേഡിയത്തിലും അരങ്ങേറ്റ രാജ്യാന്തര മൽസരം നടക്കും . ഓസ്ട്രേലിയ , ന്യൂസിലാൻഡ് ടീമുകൾ സെപ്റ്റംബർ - ഒക്ടോബർ മാസങ്ങളിലും അതിനുശേഷം വർഷാവസാനം ശ്രീലങ്കയും ഇന്ത്യയിൽ പര്യടനം നടത്തും . ഓസ്ട്രേലിയ ഇന്ത്യയിൽ അഞ്ച് ഏകദിനങ്ങളും മൂന്നു ടി20 മൽസരങ്ങളുമാണ് കളിക്കുന്നത് . ഒക്ടോബർ മാസത്തിൽ ന്യൂസിലാൻഡും ഏകദിന - ടി20 മൽസരങ്ങൾ ഉൾപ്പെടുന്ന ഹ്രസ്വ പരമ്പരയ്ക്കായി ഇന്ത്യയിൽ എത്തുന്നുമെന്നാണ് സൂചന . ഡിസംബറിലാണ് ദക്ഷിണാഫ്രിക്ക ഇന്ത്യൻ പര്യടനം നടത്തുക .